החיים הם תקופה קשה (סדרת טלוויזיה)

החיים הם תקופה קשה היא סדרה דרמה קומית ישראלית המבוססת על ספר באותו שם מאת חנוך דאום, שיצר וכתב את הסדרה יחד עם עמרי עמית ואדר מירום. הסדרה עוסקת בחייו של דאום ומשפחתו בהתנחלות אבינדב ובמורכבויות איתן הוא מתמודד. הסדרה משודרת החל מ-23 בספטמבר 2024 בקשת 12. הסדרה עוקבת אחר חייו של חנוך דאום המתגורר יחד עם אשתו אפרת ושלושת ילדיהם בהתנחלות אבינדב הנמצאת באזור גוש עציון. הסדרה עוסקת בסיטואציות מחייו של חנוך בהן הוא מתמודד עם המורכבויות שבין דתי לחילוני, בין ימין לשמאל, בין מתנחל לאיש תקשורת וסטנדאפיסט. המדרוג נכתב על פי נתוני צפייה ראשוניים, כולל צפייה נדחית עד 2:00 בלילה במגזר היהודי באוכלוסייה הכללית פרק זה לוקה בחסר. אנא תרמו לוויקיפדיה והשלימו אותו. יש להרחיב את תיאורי הדמויות. חנוך דאום (בתפקיד עצמו) אפרת דאום (עלמה זק) – אשתו של חנוך. עובדת בהיי-טק. נריה דאום (גל שלהב אהרונוביץ') – בנם של חנוך ואפרת. אח של טליה ואיתמר. טליה דאום (נטע רוט) – בתם של חנוך ואפרת. אחות של נריה ואיתמר. איתמר דאום (נבו אלמליח) – בנם של חנוך ואפרת. אח של טליה ונריה. צביקה (אמיר דדון) – מפקד כיתת הכוננות של היישוב. שי אביבי – רב היישוב והשכן של חנוך. לייזר – עוזר רבש"צ של כיתת הכוננות של היישוב. עלה לארץ מארצות הברית. עלי (נהד בשיר) – קבלן בנייה ערבי מחלחול שבנה את הבית של חנוך. ביולי 2020 יצא לאור הספר האוטוביוגרפי של חנוך דאום "החיים הם תקופה קשה" שזכה להצלחה ומכר כ-100,000 עותקים. ב-23 בפברואר 2022 פורסם שבעקבות הצלחת הספר החליט דאום לפתח סדרה המבוססת על הספר, יחד עם עומרי עמית ואדר מירום ובהפקת "קודה תקשורת". ב-28 באוגוסט 2023 פורסם שעלמה זק לוהקה לתפקיד אשתו של דאום ונטע רוט לוהקה לתפקיד הבת שלו טליה. בספטמבר 2023 פורסם שאושרית סרוסי תשחק את בת הדודה של אשתו של דאום ועומר עציון יגלם את בעלה. בהמשך פורסם על ליהוקו של צחי גראד לתפקיד אביו של דאום, וגם על ליהוקם של גל שלהב אהרונוביץ' ונבו אלמליח לתפקיד בניו ושל אנחל בונני לתפקיד מפקד כיתת הכוננת ביישוב. בנוסף פורסם ששי אביבי שיגלם את רב היישוב והשכן של דאום. ב-17 בינואר 2024 פורסם שאמיר דדון יחליף את אנחל בונני בתפקיד מפקד כיתת הכוננות. צילומי הסדרה החלו בסוף ספטמבר 2023 אך נפסקו בעקבות מתקפת שבעה באוקטובר. בהמשך הצילומים התחדשו והסדרה צולמה במלואה. ניר וולף מעיתון "ישראל היום" כתב ש”הסדרה של דאום, יותר משהיא צוחקת עליו, למעשה מגחכת על הבנאליות של החברה אשר מתעקשת לחלק את בני האדם לשמאל או ימין, דתיים או חילוניים וכו'”. עינב שיף מעיתון "ידיעות אחרונות" כתב על הסדרה שהיא ”ביטוי יפה ומלא ברגש לתפיסת עולם שמבקשת מכולם לקחת את עצמם פחות ברצינות”. מאיה גדש מאתר "מעריב אונליין" טענה שהסדרה מתקשה לעסוק בנושאים שנויים במחלוקת: ”למרות הכוונות הטובות של הסדרה, נדמה כי היא לא מוכנה לקחת על עצמה סיכונים, ובכך היא למעשה מכשילה את עצמה ומייצרת חוויה פרווה, סתמית וחסרת כל כיוון”. סמדר שילוני מאתר "ynet" שיבחה את דאום וכינתה אותו ”שחקן קומי מושלם” ובנוסף כתבה ש”העריכה והצילום נהדרים, הקצב מושלם והתחושה היא שכמעט בלי מאמץ נוצרה פה קומדיה מצוינת”. בן בירון בראודה מאתר "וואלה" טען שהסדרה מרגישה כמו ”סוג של מופע סטנד-אפ בהשתתפות שחקנים” וציין ש”עודף האינפורמציה הזה מחסל כל אפשרות לצחוק בריא”. אתר האינטרנט הרשמי של החיים הם תקופה קשה "החיים הם תקופה קשה", באתר אידיבי החיים הם תקופה קשה, לצפייה ישירה באתר 12+ איתי זיו, "החיים הם תקופה קשה" של חנוך דאום מוכיחה: טאטאלע נשאר טאטאלע, באתר הארץ, 24 בספטמבר 2024 רועי אבן, ‏"החיים הם תקופה קשה" של חנוך דאום היא בדיוק כמו דאום עצמו, באתר ‏מאקו‏, 24 בספטמבר 2024 רייטינג: חנוך דאום מתפוצץ בפרק הבכורה, חדשות 12 בשיא, באתר אייס, 24 בספטמבר 2024 רייטינג: חדשות 13 מדהימה את מגי טביבי, ירידה לחנוך דאום, באתר אייס, 1 באוקטובר 2024 רייטינג: חנוך דאום מתקשה מול משחקי השף, חדשות 12 בשליטה, באתר אייס, 6 באוקטובר 2024 גיל משעלי, ‏סדרת דרמה קומית של חנוך דאום תעלה בקשת 12, באתר ‏מאקו‏, 23 בפברואר 2022 ערן סויסה, עלמה זק היא "אשתו החדשה" של חנוך דאום, באתר ישראל היום, 28 באוגוסט 2023 ערן סויסה, פרסום ראשון: פרטים חדשים על הסדרה החדשה של קשת 12, באתר ישראל היום, 18 בספטמבר 2023 גיל משעלי, ‏בתפקיד אבא של חנוך דאום: צחי גראד, באתר ‏מאקו‏, 20 בספטמבר 2023 נחשף: זה השחקן שיגלם את רב היישוב בסדרה של חנוך דאום, באתר כיפה, 26 בספטמבר 2023 ערן סויסה, אמיר דדון לוהק לסדרה החדשה של חנוך דאום, באתר ישראל היום, 17 בינואר 2024 ניר וולף, האוטסיידרים הנורמלים - הכוכבים בתוכנית של חנוך דאום, באתר ישראל היום, 23 בספטמבר 2023 עינב שיף, מתנחל בלבבות, באתר ynet, 24 בספטמבר 2023 מאיה גדש, ‏פרווה: הסדרה החדשה של חנוך דאום היא סתמית וחסרת כל כיוון, באתר מעריב אונליין, 24 בספטמבר 2024 סמדר שילוני, "החיים הם תקופה קשה": כשצריך להצחיק מבלי להדחיק, חנוך דאום הוא האיש שלנו, באתר ynet, 24 בספטמבר 2024 בן בירון בראודה‏, הסדרה החדשה של חנוך דאום מסבירה יותר מדי ומצחיקה מעט מדי, באתר וואלה, 24 בסספטמבר 2024